වසර පනහකට අධික කාලයක් තිස්සේ වාද්දුව පොතුපිටියේ පවත්වාගෙන ආ කළුතර ප්‍රාදේශීය සභාවේ ළමා හා මාතෘ සායනය අබලන්වීම නිසා දැනට හය මාසයකට ආසන්න කාලයක් තිස්සේ වසා දමා ඇති බැවින් පොතුපිටිය අවට ගම් රැසක ගැඹිනි මාතාවෝ සහ සායන කටයුතුවලට ළදරුවන් ගෙනයන මාතාවෝ තදබල පීඩාවට පත්ව සිටිති.මේ නිසා එම මාතාවන්ට කිලෝ මීටර් තුනකට වඩා ඈතින් වස්කඩුවේ තිබෙන සායනයට යෑමට සිදුවී තිබේ.ඒ තරම් දුරක් එම මාතාවන්ට යෑම ඉතාමත් අසීරුය.